Michel Tornéus

Michel Tresor Komesha Tornéus (født 1986) er en svensk tidligere friidrettsutøver, som konkurrerte i lengdehopp. Han representerte Sverige under Sommer-OL 2012, der han ble nummer 4 i lengdehoppkonkurransen. Hans fremste internasjonale meritt er 1.-plass ved EM i friidrett innendørs 2015, der han satte svensk rekord med 8,30 meter. 

Hans far er fra Den demokratiske republikken Kongo, og hans mor er fra Boden i Norrbottens län.

 Idrettskarriere 
2003-2004
Tornéus vant lengdehopp ved Ungdomsfinnkampen i 2003.TextoGraf - Svenska Friidrottsförbundets Årsberättelse 2003, besøkt 7. september 2015.

Han ble svensk juniormester innendørs i 2004, der han satte personlig rekord med 7,17 meter.Friidrott.se - IJSM i Atleticum i Malmö , besøkt 7. september 2015. Ved Världsungdomsspelen 2004 vant han både lengdehopp og 300 meter hekk.Världsungdomsspelen - Resultatlista Världsungdomsspelen 2-4 juli 2004 – Ullevi Göteborg , besøkt 9. september 2015. Han kom på 7.-plass ved det svenske mesterskapet både innendørs og utendørs, og hans lengste hopp dette året ble 7,41 meter. Hans årsbeste i andre øvelser ble bl.a. 11,23 på 100 meter, 22,41 på 200 meter og 1,92 i høyde.Friidrott.se - Årsbästa P19 ute 2004 , besøkt 7. september 2015.

2005-2006
I 2005 kom han på 2.-plass ved det svenske mesterskapet innendørs, bak David Frykholm.Malmö AI - Resultatlista ISM 2005 , besøkt 9. september 2015. Her vant danske Morten Jensen konkurransen, men deltok ikke i SM. Ved det svenske juniormesterskapet innendørs vant han lengdehopp, og kom på 2.-plass på 60 meter hekk, bak Per Strandquist.Göteborgs Friidrottsförbund - Resultat från IJSM/IUSM, besøkt 9. september 2015. 19 år gammel vant han Världsungdomsspelen i Göteborg med et hopp på 7,94 meter, som bare var 1 cm unna den svenske juniorrekorden.Världsungdomsspelen - Officiell resultatlista Världsungdomsspelen 2005, besøkt 9. september 2015.Aftonbladet - Hoppet in i världseliten, besøkt 9. september 2015. I slutten av juli deltok han ved junior-EM i friidrett 2005, der han kom på 4.-plass med 7,63 meter, samme lengde som greske Mihail Mertzanidis-Despoteris som kom på 3.-plass.European Athletics - 18th European Junior Championships Kaunas LTU 21 - 24 July , besøkt 9. september 2015. Han vant sitt første SM-gull som senior i 2005, da han vant det svenske mesterskapet i friidrett utendørs i Helsingborg i august, med et bestehopp på 7,81 meter.Friidrott.se - Stora SM / Helsingborg , besøkt 9. september 2015. Ved Finnkampen 2005 kom han på 5.-plass.Expressen - Resultaten och ställningen i Finnkampen - totalt, besøkt 9. september 2015. 

Han var skadet i 2006, og deltok bl.a. ikke i SM.Expressen - Olsson väljer längd i stället för tresteg, besøkt 9. september 2015. 

2007-2008
Ved U23-EM i friidrett 2007 i Debrecen kvalifiserte han seg til finalerunden, der han hoppet 7,53 og kom på 10.-plass.European Athletics - 6th European Athletics U23 Championships, Debreceni Sportcentrum Athletics Stadium Debrecen HUN 12 - 15 July , besøkt 9. september 2015. Han forsvarte SM-gullet sitt i lengdehopp ved SM utendørs i august, der han hoppet 7,85 meter. Ved Finnkampen 2007 kom han på 5.-plass, som året før. 

I 2008 vant han det svenske mesterskapet innendørs i Malmö i februar. Sverige deltok i First League ved Europacupen i friidrett 2008, som ble arrangert i Istanbul. Tornéus kom her på 3.-plass i lengde, og deltok også på Sveriges stafettlag som kom på 4 x 100 meter, som kom på 7.-plass.European Athletics - European Cup First League Istanbul TUR 21 - 22 June , besøkt 9. september 2015. Han vant også SM utendørs i 2008, og kom på 3.-plass ved Finnkampen.

2009
Den 31. januar 2009 satte Tornéus ny personlig rekord innendørs med 7,95 da han vant lengdekonkurransen ved 5-nasjonersturneringen Aviva Five Nations International i Glasgow.WN.com - Ullevis Berntsson klar för EM, besøkt 9. september 2015. Han deltok ikke ved det svenske mesterskapet innendørs, på grunn av feber.Smålands Friidrottsförbund - ISM i Bollnäs - Fyra medaljer & två smålandsrekord, besøkt 9. september 2015. I februar kom han på 2.-plass ved GE-galan i Globen, med 7,87 meter, og han deltok også ved EM i friidrett innendørs 2009, der han endte på 17.-plass i kvalifiseringsrunden, og nådde ikke finalerunden. Sverige deltok i Super League ved Lag-EM i friidrett 2009, og Tornéus kom der på 9.-plass i lengde, som ga 4 poeng i lagkonkurransen. Sverige kom på 12. og siste plass i Super League, og rykket dermed ned til First League. Ved Världsungdomsspelen 2009 vant han lengde, med ny personlig rekord utendørs på 8,11 meter, og ble med det den tredje svenske utøveren som hoppet lenger enn 8 meter. Han deltok ved VM i friidrett 2009, men kom på 28.-plass i kvalifiseringsrunden, og nådde ikke finalen. Han ble svensk mester utendørs, med ny mesterskapsrekord på 8,09 meter.SM 09 (arkivert), besøkt 9. september 2015. Han vant lengdehopp ved Finnkampen 2009. 

2010
Tornéus ble svensk mester både innendørs og utendørs i 2010. Han deltok ved VM i friidrett innendørs 2010 i Doha, og kom der på 16.-plass i kvalifiseringsrunden med 7,71 meter. Han ble dermed ikke med i finalerunden. Den 31. mai hoppet han 8,18 meter ved et stevne i Hellas, og var kun 3 cm unna Mattias Sunneborns svenske rekord fra 1996. Riktignok var dette med  2,1 m/s medvind, så lengden teller ikke som offisiell personlig rekord, og ville ikke gitt nasjonal rekord.Expressen - Tornéus nära svenskt rekordet i längdhopp, besøkt 9. september 2015. Sverige deltok i First League ved Lag-EM i friidrett 2010, og Tornéus vant lengdekonkurransen, noe som ga 12 poeng til Sverige i lagkonkurransen, der de kom på 2.-plass og rykket opp til Super League igjen i 2011. I juli gjorde han et nytt langt hopp med for mye medvind til at det telles i offisielle statistikker - han hoppet 8,21 i Lapinlax i Finland.Sveriges Radio - Tornéus visade EM-form i längden, besøkt 9. september 2015. Ved EM i friidrett 2010 i Barcelona satte han ny personlig rekord i kvalifiseringsrunden med 8,12 meter, som var 6. beste resultat.European Athletics - 20th European Athletics Championships, Estadio Olímpico de Montjuïc Barcelona ESP 27 July - 1 August , besøkt 9. september 2015. Han greide bare 7,92 meter i finalen, og kom der på 9.-plass. Tyske Christian Reif vant EM-gullet, med 8,47 meter. Han vant igjen lengdehopp Finnkampen i 2010. Han deltok i Diamond League 2010, og fikk 2.-plass i Gateshead som beste resultat, men kom fire ganger på topp 7.Friidrott.se - 10 bästalistan 2010 , besøkt 9. september 2015. Igjen vant han lengdehopp ved Finnkampen. 

2011
I februar 2011 vant han lengde i en landskamp mellom Sverige, Norge og Finland, og samme måned satte han personlig rekord innendørs i Vasa med 8,10 meter.Spårvagnen Friidrott - Svensk dubbelseger i landskampen, besøkt 9. september 2015.Expressen - Torneus slog till med rekordhopp, besøkt 9. september 2015. Dette var hans første gyldige hopp over 8 meter, og det tredje lengste hoppet i verden hittil dette året. Denne rekorden forbedret han ved XL-galan i Globen, til 8,13 meter.Sveriges Radio - Nytt personbästa för Tornéus, besøkt 9. september 2015.

Ved SM innendørs 2011 i Göteborg vant han SM-gull med et lengstehopp på 7,68 meter. I mars representerte han Sverige ved EM i friidrett innendørs 2011, der han kom på 7.-plass. Han deltok ved Bislett Games, der han kom på 4.-plass med 7,95 meter. Ved Lag-EM i friidrett 2011 deltok Sverige i Super League, og Tornéus satte her personlig rekord på 8,19 meter, og kom på 2.-plass i lengde, kun slått av russiske Aleksandr Menkov.European Athletics - 3rd European Team Championships Stockholm SWE 18 - 19 June , besøkt 9. september 2015. Sverige kom imidlertid sist i lagkonkurransen, og rykket ned til First League igjen. I slutten av juni skadet han hælen i et stevne i Sollentuna, og måtte bl.a. stå over DN Galan.Aftonbladet - Michel Tornéus missar DN-galan, besøkt 9. september 2015. 

Han måtte se seg slått av Andreas Otterling ved SM utendørs i august, der Otterling hoppet 7,97 meter, og Tornéus kom på 2.-plass med 7,79 meter. Han deltok også ved VM i friidrett 2011, der han kom på 27.-plass i kvalifiseringen, og fikk ikke hoppe i finaleomgangen. Han kom på 3.-plass i Finnkampen, bak to finske utøvere.

2012
Tornéus ble svensk mester i lengdehopp innendørs for fjerde gang i 2012, og slo Mattias Sunneborn med nesten en halv meter. Ved VM i friidrett innendørs 2012 i Istanbul hoppet han 7,85 meter i kvalifiseringsrunden, som var 9. beste resultat, og han ble dermed ikke blant de åtte som hoppet finaleomgangen. Han fikk bronse ved EM i friidrett 2012, bak Sebastian Bayer og Luis Méliz, der han hoppet 8,17 meter og var bare 2 cm unna sin personlige rekord. Dette var han første internasjonale medalje individuelt.Expressen - Michel Tornéus hyllas - efter sköna bronset, besøkt 9. september 2015. Han representerte også Sverige ved sommer-OL 2012 i London, og var bare 1 cm unna bronsemedalje, med et hopp på 8,11 meter. 

Han satte ny svensk rekord i lengde utendørs den 22. juni 2012 ved et stevne i Kuortane i Finland, der han hoppet 8,22 meter og slo Mattias Sunneborns 16 år gamle svenske rekord.Svenska Dagbladet - Tornéus: ”Perfekt inför OS”, besøkt 9. september 2015. I slutten av august vant han SM-gull i lengdehopp utendørs for sjette gang, og han vant også tresteg.

2013
Den 17. januar 2013 forbedret han innendørsrekorden sin til 8,15 da han vant SM innendørs.SVT - Tornéus ny världsårstvåa, besøkt 10. september 2015. Ved XL-galan 22. februar slo han den svenske rekorden innendørs, da han hoppet 8,20. Han forbedret denne rekorden ytterligere ved EM i friidrett innendørs 2013 i Göteborg, der han hoppet 8,27 i første hopp, og senere 8,29.European Athletics - 32nd European Athletics Indoor Championships, Scandinavium Göteborg SWE 28 February - 3 March Indoor , besøkt 10. september 2015. Dette holdt til EM-sølv, bak russiske Aleksandr Menkov. 

Ved Lag-EM i friidrett 2013 deltok Sverige i First League, og Tornéus kom på 2.-plass med 7,95 meter, kun slått av finske Eero Haapala med 1 cm. Sverige kom på 2.-plass sammenlagt i First League, og rykket opp til Super League. Han lyktes ikke helt ved VM i friidrett 2013, der han ble stående med 7,75 meter, og endte på 19.-plass i kvalifiseringsrunden. Ved SM utendørs i Borås vant han på nytt gull i lengdehopp. 

2014
Ved SM innendørs 2014 i Göteborg vant han sitt sjette SM-gull i lengde innendørs, denne gangen hoppet han 7,91 meter. Ved VM i friidrett innendørs 2014 hoppet han 8,08 i kvalifiseringsrunden og 8,21 i finalen, og fikk dermed bronse bak Mauro Vinícius da Silva og Li Jinzhe.IAAF - IAAF World Indoor Championships 2014 > Long Jump - men, besøkt 10. september 2015. Han deltok igjen ved Lag-EM i friidrett 2014 (Super League), og kom der på 5.-plass i lengdehopp. Sverige endte på 9.-plass i dette lag-EM, og beholdt plassen i Super League. 5.-plass ble det også ved EM i friidrett 2014, der han greide 8,09 i siste hopp.Sveriges Radio - Snöplig medaljmiss av Michel Tornéus, besøkt 10. september 2015. Greg Rutherford vant gullet i dette mesterskapet. 

I august ble han svensk mester utendørs, med 8,01 meter. 

2015
Han vant SM innendørs 2015, 15 cm foran Thobias Nilsson Montler fra Malmö AI. Den 6. mars vant han gull ved EM i friidrett innendørs 2015 i Praha, der han satte svensk rekord med 8,30 i finalen, og vant foran tsjekkiske Radek Juška (8,10) og sin landsmann Andreas Otterling (8,06). 

Ved VM i friidrett 2015 mislyktes han helt, og gjorde tre hopp med overtramp. Han ble dermed stående uten gyldig resultat, og ble ikke med videre til finalerunden.Aftonbladet - Tornéus ursäkt efter kvalmissen, besøkt 10. september 2015.

 Utmerkelser 
 2011 - Stora grabbars och tjejers märkeFriidrott.se - Stora Grabbar , besøkt 10. september 2015

 Referanser 

 Eksterne lenker 

  Offisiell hjemmeside 
  Profil hos Sveriges Olympiska Kommitté
  Profil hos European Athletics
  Profil hos All-Athletics 
  Profil hos Diamond League

Kategori:Svenske tresteghoppere
Kategori:Svenske lengdehoppere
Kategori:Europamestere i friidrett for Sverige
Kategori:EM-sølvmedaljevinnere i friidrett for Sverige
Kategori:EM-bronsemedaljevinnere i friidrett for Sverige
Kategori:Svenske mestere i friidrett
Kategori:Deltakere for Sverige under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Sverige under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Sverige under VM i friidrett 2015
Kategori:Deltakere for Sverige under VM i friidrett 2017
Kategori:Deltakere for Sverige under EM i friidrett 2012
Kategori:Deltakere for Sverige under EM i friidrett 2016
Kategori:Deltakere for Sverige under EM i friidrett 2018
Kategori:Personer fra Botkyrka kommun
Kategori:Deltakere for Sverige under EM i friidrett innendørs 2017
Kategori:Deltakere for Tsjekkia under EM i friidrett innendørs 2015
Kategori:Deltakere for Sverige under EM i friidrett innendørs 2013